EPISTOLA CXCIII.  Responsio.  Salutem et obsequium.
Quos communis injuria irritare non metuit, excitari debent communiter ad vindictam. Ex quorumdam relatu didiceram, et relatui nolebam fidem apponere, quod de vestris munitionibus unam rex Anglicus obsedisset, sed debere me credere non credebam quod hic esset audacia praesumptionis. Si praescissem id antea, quod et modo scire non audeo, qui ducaturus in tempore locus fuit, novum rursus in balneum introisset.